Ari-Matti Aarno Pakarinen\n1 Kontio Korpela PH150 G15259 Sandström Markku & Tuija Pyhtää, Kiviniemi, Lammassaari, Lammaslahti 1:307 Rakennusvuosi 2008\n2 Sisällysluettelo: 2008 Kolmas rakentamisvuosi... 4 Tammikuu... 4 Helmikuu Talvilomalla... 4 Maaliskuu... 4 Huhtikuu Ensimmäinen käynti saareen naapurin poikien veneellä [1 pvä] Keittiökaapiston suunnittelua Kaapiston selvittely jatkuu Kaapiston tarjous Saareen omalla veneellä [2 pvää]... 5 Toukokuu Vappuajelulla haravoimassa Lammassaaressa [1 pvä] Hiomakone lainaksi Jacksénilta Saareen Tuijan kanssa äitienpäiväviikonloppuna [3 pvää] Vuosilomalla mökillä, lattioiden hiontaa [4 pvää] Viikonloppu mökillä, lattioiden hionta jatkuu [3 pvää] Hankintoja Lattian lakkausta, valmistelu, pohjalakkaus [3 pvää] Mittarilukema-arvion päivitys KSOY:lle Keittiökaapistojen tilaus Loman aloitus saaressa, lattioiden pintalakkaus [6 pvää]... 9 Kesäkuu Saareen tarvikkeita, Mako ja Tepa mukana [5 pvää] Hankintoja, keittiökaapisto Hankintoja, keittiön kodinkoneet Keittiön kaapisto saareen [7 pvää] Hankintoja Juhannuksen viettoon vieraiden kanssa [3 pvää] Laattojen haku Saareen työn touhussa, Tuijan viimeinen lomaviikko [6 pvää] Hankintoja Heinäkuu Saareen työn touhussa, viimeinen lomaviikko alkoi [6 pvää] Hankintoja Hankintoja Saareen viikonlopuksi [3 pvää] Nuohooja Päiväkäynnillä, keittiön laattojen laitossa [1 pvä] Hankintoja Elokuu Saareen viikonlopuksi lyhyelle käynnille [2 pvää] Saareen viikonlopuksi [3 pvää] Saareen loppuviikoksi naapureiden kyydissä [4 pvää] Saareen loppuviikoksi naapureiden kyydissä [3 pvää] Syyskuu Saareen viikonlopuksi naapureiden kyydissä [2 pvää] Mökkinaapurit toivat saaresta tarvikkeita Lokakuu Soitto Jacksénille Soitto Jacksénille Soitto Jacksénille Pyhtää/Kiviniemi/Lammaslahti 1:307 Sivu 2/22\n3 Marraskuu Vuoden viimeinen käynti saaressa naapureiden kyydissä [2 pvää] Jacksénit saaressa käymässä Joulukuu Jacksénit saaressa käymässä Mökkikäynnit yhteensä 70 päivänä vuonna Pyhtää/Kiviniemi/Lammaslahti 1:307 Sivu 3/22\n4 2008 Kolmas rakentamisvuosi Tammikuu Multi Guard Light: n lämpötila-anturi hankittu, oli muuten arvokas peli n. 50, tekisi mieli laittaa kokeiluun heti. Anturi olikin anturin ja kaapelin kompakti yhdistelmä valmiiksi kytketty, ei ollutkaan pelkkä komponentti. (Vain mittausvastus puuttui) Helmikuu Vastaava mestari: Sampsa ehdotti oven karmin oikaisemiseksi, että otan saranapuolelta karmiruuvit auki ja lyön kiilaa kynnyksen alle niin paljon, että karmi oikeaa. Syynä voisi olla epätasainen painuminen. Kun pääsen mökille, ensimmäiseksi yläkerran ikkuna auki ja lämpö päälle, jolloin kosteus poistuu sisätiloista Talvilomalla Ei päässyt talvilomalla hiihtämällä saareen eikä paljon muutenkaan. Kävin Päkin ja Lökören rannalla katsomassa voisiko viikonloppuna laskea pikkuveneen veteen ja käydä saaressa katsomassa. Ei voi, kaikki rannat olivat jäässä, eikä missään näkynyt liikettä. Kävin samalla katsomassa, miten ison veneen ressut olivat kestäneet tuulessa, hyvin olivat. Maaliskuu Näyttää alkukuusta siltä, että pääsiäisenä pääsisi pikkuveneellä saareen. No tulihan ne pakkaset ja näyttää siltä, ettei ole vielä pääsiäisenä asiaa. Pääsiäisenä oli monta päivää ja yötä niin kylmää, ettei vähään aikaan ole mitään asiaa pikkuveneellä saareen. Lintulan Kalle oli käynyt palmusunnuntaina Kuusisaaressa ja melkein jäi sinne, kun yöllä oli tullut jäätä, oli kuitenkin päässyt murtamaan jäätä ja päässyt pois saaresta. Kuun lopulla tuli lisäksi lunta parinpäivän aikana koko talven satsi. Hankittu lisää Johdoton pistorasia kytkimiä 5 kpl, liiketunnistin ja yksi kaukosäädin 80. Tapasin Jacksénin Saken Prismassa ja kertoi Raksun olevan vähän toipilas. Toivottavasti kunto paranee. Sakke kertoi heillä olevan nauhahiomakoneen, jonka voisi saada lainaksi lattioiden hiontaa varten. Huhtikuu Ensimmäinen käynti saareen naapurin poikien veneellä [1 pvä] Päiväkäynnille saareen naapurien veneellä, kaikki oli säilynyt hyvin talven koitoksissa. Talven aikana kävi sama juttu kuin viime keväänä, kaislaa oli joka paikassa, ei ehkä ihan niin paljon kuin viime vuonna. Hiiren papanoita löytyi vanhasta mökistä aika paljon; lieden ympäristöstä sekä ruokapöydän tuolin pehmusteelta. Taas on kaislaa ympäri pihaa Komea näkymä ennen laituritolppien laittoa. Asensin laituriin tolpat ja uimaportaat sekä tynnyrit sadevettä keräämään. Sisällä uudessa mökissä kokeilin kierretankojen kireyttä, kireällä olivat, pylväät olivat jopa löysällä. Mittasin vapaan välin takan ja seinän välissä, mihin keittiökaapistot pitäisi mahduttaa. Takasta seinään on yhteensä 2400 mm, josta vapaa väli takkaan pitää olla riittävä olisiko 150 mm, eli kaapiston leveys max 2250 mm, korkeus 2050 mm? Pyhtää/Kiviniemi/Lammaslahti 1:307 Sivu 4/22\n5 Katon aluskatekin on säilynyt hyvin.... myös lännen puolelta. Jacksénin pojat ehdottivat, että voisin käyttää pesukoneen rumpua vesipumpun imuletkun tukena. Pumppukaan ei suostunut toimimaan, on ilmeisesti likaa sisällä tai venttiilit jumissa ja vaatii huoltoa. Kyselin, onko Erkki aikoinaan porannut reiän rantakiveen veneen keulan kohdalle? Vesi oli niin matalalla, että kivi näkyi tosi hyvin. Pojat kertoivat poranneensa viime syksynä reiät veneen keulan kohdalla olevaan kiveen samoin isoon kiveen laiturin vieressä, jotta saan vedettyä sen pois keulan kohdalta. Oli kuulemma jäänyt sen verran polttoainetta tankkiin, että piti saada pois tankista talven varalle. Itse en muistanut maininneeni kiviongelmasta heille mitään. Jacksénit suunnittelivat myös puiden vientiä saaresta vanhalla veneen rungolla, joten toisin päin tultaessa vene olisi tyhjänä ja siinä voisi tuoda noita vihreitä lautoja yhdellä kerralla sen 400 m, jotka tarvittaisiin terassin tekoon. Otin tarjouksen vastaan ilomielin. Sähkömittarin lukema 165 kwh Keittiökaapiston suunnittelua Sunnuntaina yritin saada mitat sopimaan olemassa oleviin kaappeihin ja katsoa mitkä kaapit voitaisiin hyödyntää uudessa keittiökaapistossa. Aika huonolta näyttää, ei satu jako ei sitten millään. Täytyy viedä kuvaehdotus Liimataiselle hinta-arviota varten. On kuulemma paljon töitä voi kestää 4 6 viikkoa ennen kuin saisi kaapit toimitukseen Kaapiston selvittely jatkuu Palotarkastaja Ahti Savolainen: Paloturvallisuusvälit ovat merkki- tai takkakohtaisia, tiedustele toimittajalta, joten soitin Muurisen Antille joka ilmoitti vapaaväliksi 150 mm tai enemmän. Tuija kertoi haluavansa keittiön kaappien ovet siniharmaaksi, koska mökkiin on tulossa pankista saadut siniset verhot Kaapiston tarjous Saatiin keittiökaapiston tarjous ja kuva Keittiöpisteestä, taidetaan ostaa kaapistot sieltä. Veneen saanti Veleirosta meni niin myöhäiseksi, etten viitsinyt lähteä illalla kylmään mökkiin. Pakkasin veneen valmiiksi jo illalla, aamulla lähtö saareen Saareen omalla veneellä [2 pvää] [La 26.4] Aamu valkeni hirveän sumun vallassa, kävin viemässä pikkuveneen rantatrailerin veneen etukannelle, koska en voinut lähteä vesille. Sumun selkeydyttyä lähdin n. 10:00 maissa ajelemaan saareen. Maijansalmeen tultaessa sumu oli kuitenkin niin paksu ja läpinäkymätön, että ihmettelin pääsenkö ollenkaan perille, GPS:n ja kompassin kanssa tulin hissukseen mökille. Lastasin talvisäilytys puut ja ressun varastoihin. Poltin risut ja oksat rannassa kiven päällä, yritin polttaa myös kaislaa, mutta ei oikein onnistunut, koska vain kaislakasan pinta oli kuiva ja sisältä läpimärkää. Poltin myös betonisäkkipussit ja pahvilaatikoita. Kompostori- WC laitoin käyttökuntoon kesää varten. Laitoin uuteen mökkiin lämmöt päälle sekä takkaan tulet kuivattamaan uunia ja rakenteita. Illalla lämmitin saunan ja yritin huoltaa vesipumpun, vaan ei pumppaa, onkohan imuventtiili liikaa vaakasuorassa. Pikkulinnut olivat mellastaneet talven aikana puuvarastossa, koska aurinkotuolien pehmusteet olivat kaikki revitty lattialle. Pyhtää/Kiviniemi/Lammaslahti 1:307 Sivu 5/22\n6 Kaislakeko mökin edessä....ja keot jatkuu. [Su 27.4] Aamulla säädin uuden mökin ulko-oven, laitoin kiilan saranapuolen alle, nyt menee ovi paremmin kiinni. Oli varmaan syynä epätasainen painuminen. Kytkin myös MGL hälytyskeskukseen virrat ja lämmityksen säädöt ja ohjauksen. En voinut kuitenkaan testata järjestelmän toimintaa, kun ei ollut manuaalia siihen. Kasasin kaislat kekoon ja harjasin katot. Sähkömittarin lukema 215 kwh Toukokuu Vappuajelulla haravoimassa Lammassaaressa [1 pvä] Oli kaunis ilma sekä säätiedotus oli luvannut hyvää ja lämmintä säätä vapuksi, joten lähdettiin Tuijan kanssa saareen. Haravoitiin kaislat pois piha-alueelta ja kärrättiin ne pois tontilta kiven juureen oman tontin ulkopuolelle maatumaan. Laitoin MGL- keskuksen toimintaan, jokin häiriö siinä on, kun punainen valo vilkkuu kokoajan. Pitänee hankkia siihen akku. Sähkömittarin lukema 217 kwh Hiomakone lainaksi Jacksénilta Kävin lainaamassa nauhahiomakoneen veljeksiltä, samalla kävin ostamassa uusia hiomanauhoja. Lupasivat käydä Siltakylässä lunastamassa kalastusmerkit Osuuspankista Koukkusaaren alueelle Saareen Tuijan kanssa äitienpäiväviikonloppuna [3 pvää] [Pe 9.5] Laitoin lämmityksen päälle molempiin mökkeihin. Takka savutti ensimmäiset savut mökkiin sisälle, mökki oli sisältä kylmempi kuin ulkoilma, ja palamisilma liikkui väärin päin. Puhdistin mökin huoneita ja lisäilin samalla puita takkaan sekä saunaan, kun kerran sade pilasi muut työt ulkona. [La 10.5] Aamulla viimeistelin kaapelikaivuojan ja siirtelin kiviä muuriin. Otin lämmöt pois uudesta mökistä, koska takka lämmittää riittävästi. Puhdistelin lisää lattioita sekä otin pois suojalevyt ja laitoin ne terassille. Asensin MGL- hälytysjärjestelmään käsiajomahdollisuuteen uuden kytkimen ja merkkasin sen. Asensin parven väliseinän aukkoon kaiteen. Aloitin myös parven hiomisen, mutta lattiasta tullut hiontapöly tuntui kostealta, joten annetaan hiukan kuivua. Sytyttelin taas tulet takkaan. Kaide asennettu. Hionta aloitettu. [Su 11.5 Äitienpäivä] Lähdettiin aikaisin jo takaisin, kun on äitienpäivä. Kun en voinut aloitella hionta hommia, pilkoin puita. Ne menivät aika helposti halki, eikä pistäneet hanttiin niin kuin viime kesänä. Pyhtää/Kiviniemi/Lammaslahti 1:307 Sivu 6/22\n7 Sähkömittarin lukema 259 kwh Vuosilomalla mökillä, lattioiden hiontaa [4 pvää] [Ma 12.5] Aamupäivällä kävin hankintareissulla K- Raudassa. Sain äidiltä hänen vanhan imurin saaressa työskentelyä varten. Takaisin saareen jo iltapäivällä, tullessa oli aika napakka tuuli. Molemmat mökit olivat kylmenneet aikatavalla, uusi mökki vain 16 astetta. Takkaan tulet uuteen mökkiin. Asensin puuvajan oveen uuden kahvan ja käymälän oveen omatekemän kahvan. [Ti 13.5] Hyvä, että oli sähköpatteri saunatuvassa, aamulla herätessä ulkolämpötila oli vain +3 C. Aamupäivällä soittelin Jalotakkaan Muuriselle, mutta oli ilmeisesti Virossa keikalla, yhdistivät Ruonalalle, häneltä tiedustelin päältäliitos takan piipun elämistä: lämmitettäessä tulee uunin ja piipun eristeen väliin n. 5 mm rako. Sisällä on teräsputki joka laajenee ja kuuluu asiaan, joten laitoin hyvällä omallatunnolla tulet uuden mökin takkaan, kun olin saanut ensin luvan Savolaiselta. Eriste n. 5mm auki takan yläpinnasta.... ja eriste kiinni takan yläpinnassa. Aloitin parven hionnan ensin pätkä kerrallaan nauhahiomakoneella ja iltapäivällä tasohiomakoneella päälle. Iltapäivällä hiontaurakan jälkeen kävin läpi kaikki kierretangot, olivat löysiä jokainen. Viimeistelin rantaa, tyhjentämällä Aunen tynnyrinpuolikkaat siihen, toivottavasti ehtivät juurtua ennen syksyä, ettei meri vie mennessään. Palotarkastaja/ Kympe: Sovittiin palotarkastuksesta 3.6 soitan 2.6 ja sovitaan tarkemmin. [Ke 14.5] Aamupäivällä taas ensimmäisenä takkaan tulet ja hioin makuuhuoneen lattian ja suojasin sen. Koska hiominen kävi polviin vaikka minulla olikin haalareissa polvisuojat. Aloitin katto- ja jalkalistojen lakkauksen, jotta saisin ne huomenna aamulla pois tuvan alle. Raekuuro yllätti pari kertaa, ai niin minullahan oli talviloma. Tuli loimuaa takassa. Takan eduslaattojen suunnittelua ei varmaankaan tule tällaista vaihtoehtoa. Pyhtää/Kiviniemi/Lammaslahti 1:307 Sivu 7/22\n8 Sakea raekuuro maa valkoisena. Siirsin lattialistat jo iltapäivällä mökin alle ja lakkasin loput kattolistat. [To 15.5] Asensin MGL- valvontakeskukseen PIR- anturin ja ulkoanturin ja siirsin kattolistat sekä kaidelaudat mökin alle pois tuvasta, jotta voin viikonlopunaikana jatkaa hiontaa. Liiketunnistin eli PIR anturi asennettu Näin matalalla ei vesi ole ollut Sähkömittarin lukema 318 kwh Viikonloppu mökillä, lattioiden hionta jatkuu [3 pvää] [Pe 16.5] Huom.! Ulkoanturi onkin PTC anturi, joten täytynee muuttaa kytkentää. Kallioniemen Kimmo oli viikolla tutkinut Vuorijärven Mikan vastaavaa keskusta ja törmännyt erilaiseen kytkentään. Laitoin tulet takkaan ja saunaan sekä aloitin MGL- järjestelmän uudelleen testauksen. En vaan saanut järjestelmää toimimaan kuin vaan alkuperäisellä anturilla, täytyy pistää kysely Profortille. Kokeilin myös Produalilta saamaani anturia, huomenna täytyy vielä kokeilla kanavassa 1 olevaa anturia kanavaan 2. [La 17.5] Hiomista jatkoin aamusta tuvan osalta, tv- ja oleskelunurkat. En pysty hiomaan yhteen menoon pitkään, koska nauhahiomakone kuumenee ja polvet on kovilla. Lyhensin kierretangot tuvasta. Nyt on enää keittiön osuus hiomatta. Löysin varastosta wc-paperitelineen ja ruuvasin sen seinään. Pitää ostaa lisää Valtti Color värisävyä 5076, käytin loput penkkien maalaamiseen rannasta. Katsellessani MGL- manuaalia huomasin, että olen antanut väärän käskyn määritellessäni kanavan 2 mitta-aluetta. Kun määrittely on oikein, kanava toimii OK! [Su 18.5] Hiomista jatkoin aamulla keittiön osalta ja sain sen hiottua klo 10:00 mennessä valmiiksi, joten lähdin kotiin. Sähkömittarin lukema 339 kwh Hankintoja Hankittiin tuvan lattioihin lakka, 10l Urpo- parkettipohjalakkaa ja 20l Aku deluxe- parkettilakkaa. Hinta 344, Lattian lakkausta, valmistelu, pohjalakkaus [3 pvää] [Pe 23.5] Pyhtää/Kiviniemi/Lammaslahti 1:307 Sivu 8/22\n9 Sain Maurilta metallilastat lakan levitystä varten sekä ohjeet kuinka homma suoritetaan. Mökissä on ollut lämpö päällä pattereissa jo ke asti. Siirtelin kaikki tavarat pois mökistä. [La 24.5] Aamulla imuroin, tein lakasta ja hiontapölystä kittiä, jolla kittasin lautojen rakoja ennen varsinaista lakkausta. Soitin Sampsalle ja kyselin tarvitseeko Urpo- parkettipohjalakkaa yhtään ohentaa, Sampsan mielestä kyllä ensimmäistä kerrosta. Lakkasin metallilastalla, ensimmäinen lakkauskerta kesti n. kolme tuntia. Tuntui, ettei lattiaan olisi jäänyt lakkaa ollenkaan. Välillä hakkasin halkoja ja pinosin klapit pinoon, kun odottelin ensimmäisen lakkakerroksen kuivumista. Asensin myös yläikkunan vesipellin. Iltapäivällä lakkasin pohjalakalla toistamiseen, kesto n. 1 h, en ollut ihan tyytyväinen lakkauksen tulokseen. Kaikki tavarat kannettu terassille Ensimmäinen lakkakerros kuivumassa [Su 25.5] Aamulla kävin kiinnostuneena katsomassa tulokset. Makuuhuoneen puolella oli aika iso lakkavalli, joka Maurin mukaan piti veitsellä leikata pois, ei missään nimessä hioa. En ollut oikein tyytyväinen lakkaustulokseen. Aku deluxe- parkettilakalla lakkasin lopuksi kertaalleen metallilastalla. Vaihdoin myös lakkausmenetelmää siten että tuvanpuolella tuli pitkä sivu yhtäjaksoiseksi lakkaukseksi. Halkojen hakkausta lopuksi, kaikki pöllit on nyt pilkottu ja pinottu kiven juureen käymälän eteen. Voih! Ne metallilastat jäivät nyt sinne saareen, mökin terassille Mittarilukema-arvion päivitys KSOY:lle Soitin Kymenlaakson sähkön asiakaspalveluun ja vaihdettiin kulutusarvio 650kWh. Olisi mennyt ilmoitusten perusteella vasta laskutusvaiheessa syksyllä. Sähkömittarin lukema 447 kwh Keittiökaapistojen tilaus Kävimme Tuijan kanssa tilaamassa uuden keittiökaapiston Keittiöpisteestä ja samalla kerralla kävimme valitsemassa laatat Karhulan Kaakelipisteestä. Kaapisto saadaan 9.6 alkavalla viikolla, ja ovet vasta 4-5 viikon kuluttua Loman aloitus saaressa, lattioiden pintalakkaus [6 pvää] [Pe 30.5] Tullessamme saareen oli heti tarkistettava millainen oli lattia parin ensimmäisen lakkauskerran jälkeen, hyvältä näytti, vaikka pelkäsin pahempaa. Jacksénit kävivät myös katsomassa lakkausten tasoa. [La 31.5] Aamulla ensimmäinen pintalakkaus mohairlastalla, jonka jälkeen siivosin puuvajan, pilkkomalla koivuhalot varaston peränurkasta. Tuija teki perusteellista siivousta saunamökissä ja käytiin varastosta hakemassa uudet matot, ja mökki muuttui heti toisen näköiseksi. Iltapäivällä tein toisen lakkauksen mohairlastalla. Kesäkuu [Su 1.6] Aamulla lakkasin taas ensimmäisenä kolmannen pintalakkauksen mohairlastalla, kesto vain vajaa tunti. Sain Jacksénilta lainaksi ketjutaljan, jolla siirtelin kivenlohkareita odotellessani, että lakka kuivaisi. Iltapäivällä Tuijan kanssa nostettiin portaat sisälle ja asensin ne paikoilleen. [Ma 2.6] Aamusta alkaen asensin sähköjä mökkiin, möyrin mökin alla kiinnittelemässä johtoja. Tuvan länsipuoleiset pistorasiat sain kaikki laitettua, samoin parven pistorasiat sekä keittiön pistorasian. Olipa aikaa vievä homma. Olisin jatkanut asennuksia mutta tarvikkeet loppuivat. Illalla tein veneelle paikan rantaan. [Ti 3.6] Palotarkastaja Ahti Savolainen/rakennustarkastaja Aarne Oljakka: Aamulla menin vastaan palo- ja rakennustarkastajia Savolaista ja Oljakkaa, siinä menikin aamupäivä. Pyhtää/Kiviniemi/Lammaslahti 1:307 Sivu 9/22\n10 Tarkastuksissa ei ollut mitään erikoista, kaikki hyvin. Oljakka lupasi, ettei enää tämän jälkeen tarvitse olla yhteydessä tarkastusten osalta. Leikkelin takan eduslaatat ja kiinnitin ne saneerauslaastilla. Eduslaatat paikoillaan Veneen saaritelakka tehtynä, harmi vaan kun on niin vähän vettä [Ke 4.6] Aamulla yritin laiturin kupeesta vähän syventää veneen kohtaa lapioimalla mutaa veneen alta, mutta näyttäisi olevan mahdoton tehtävä. Vesi oli tosi matalalla, olisi ollut hyvä tilaisuus ruoppaukseen. Siivottiin ja pistettiin paikat kuntoon, saaresta lähdettiin jo aamupäivän aikana. Iltapäivällä kävin hankkimassa 400 m vihreää lautaa, 2*4 lankkua, pilariharkkoja ja laiturin uimaporras tarpeet, tulevat aamulla Metsolan veneranta laituri E, tavoiteaika ennen 9:00. LSK:sta hain sähkötarvikkeita; kaapeleita, pistorasiat, liesirasian ja Johdoton- tarvikkeita. Sähkömittarin lukema 526 kwh Saareen tarvikkeita, Mako ja Tepa mukana [5 pvää] [To 5.6] Aamulla Jacksénit toivat lotjan Metsolaan yhdeksän aikoihin. Makon kanssa lastattiin lotjaan 400m vihreää lautaa, 5 kpl uritettua puuta, 20 kpl 2*4 vihreää lankkua, 40 kpl pilariharkkoa ja 20 säkkiä harkkolaastia. Puolen päivän aikoihin voitiin lähteä hinaamaan lastia kohti Lammassaarta, hinaus sujui odotettua paremmin vain 1 solmu hitaampaa vauhtia kuin normaaliajossa. Saaressa meinasi käydä köpelösti, kun putosin laiturille mahalleni toinen kylki edellä. Mako ei edes nähnyt tapahtumaa, vanhuus taitaa tulla. Samalla reissulla hain Tepan ja Tuija Mussalon rannasta. Illalla nosteltiin lotjasta harkkolaasti- säkit ja kärrättiin kottikärryillä terassin viereen sateen suojaan, vaikka kylki olikin kipeä. [Pe 6.6] Kylki on tosi kipeänä, näinköhän on mennyt kylkiluita poikki vai lieko vain tärähtänyt. Kylki kuitenkin salli tehdä jotakin, joten uimaportaiden sahaukset ja teko oli aamupäivän ohjelmassa, aikaa kului 3h, kaiteet täytyy vaan uusia. Kyllästin uudet portaat ja varaston laudat kertaalleen. Makon kanssa kanneltiin kahdestaan 2*4 lankut pois lotjasta ja samalla purettiin lankut laiturille. Illalla pidettiin talkoot ja siirrettiin kaikki laudat pois naapurin laiturilta. Käytiin Makon kanssa viemässä katiska ja samalla siirrettiin lotja pois laiturista, jotta naapurit voivat ajaa veneen siihen. Kaikki laudat on kannettu.. samoin harkot ja laastit. Pyhtää/Kiviniemi/Lammaslahti 1:307 Sivu 10/22\n11 [La 7.6] Aamulla kylki tosikipeänä, hyvä että pääsin vuoteesta ylös. Onneksi eilen saatiin kaikki laudat siirretyksi, muuten ei olisi tullut hommasta mitään. Kuitenkin tein porrasjuoksut malliksi. Katsottiin, että portaita täytyy olla 7, jotta saataisiin terassi oikealle tasolle. Markon kanssa siirrettiin kiviä taljalla. iltapäivällä vain oltiin ja levättiin. Vesi oli tosi matalalla, eikä meinattu saada pikkuvenettä veteen, jotta olisi voitu käydä katiskalla. Vihdoin se onnistui. [Su 8.6] Aamulla, kun kylki oli vähän parempi, ja oli aika ryhtyä taas töihin, joten ei kun mökin alle vetämään kaapelia makuuhuoneen pistorasioita ja liesirasiaa varten. No nyt on sähköt tuvassa pääsääntöisesti asennettu. Varaston seinien viimeistelyä ja WC sekä varaston oven viimeistelyä, lautaa oli juuri sopiva määrä. Pikku varastoon tein portaan korjauksen. [Ma 9.6] Aamulla kylki oli taas vähän parempi ja laitoimme varhain paikat kuntoon ja lähdimme maihin ennen kuin tuuli yltyy kovaksi Hankintoja, keittiökaapisto Kävimme Tuijan kanssa hakemassa uuden keittiökaapiston Keittiöpisteestä, kaapiston hinta 1101 ja samalla kerralla kävimme tutkimassa, mistä saisi parhaiten keittiökoneet. K- Raudasta ostettiin kolmiovalaisimet ja pistorasiat. Illansuussa, kun näytti, ettei sada, kävimme Tuijan kanssa viemässä kaapit veneeseen. Sade kuitenkin yllätti ja kastoi osittain meidät ja pakkaukset. Sateen vuoksi sokkelilevy oli saanut kosteutta ja pullahtanut, eikä voida käyttää lainkaan, vaikka se oli ollut muovin sisällä ja hyvin suojattuna, Tuijan kanssa puhuttiin, että voitaisiin käyttää lattialautaa sokkelilevynä Hankintoja, keittiön kodinkoneet Aamusta kävin ostamassa liimaa ja kaapistojen kiinnitystarvikkeita. Kävimme Tuijan kanssa ostamassa uudet kodinkoneet Gigantista: liesi, liesituuletin, jenkkikaappi ja mikro. Jenkkikaappi ja aktiivihiilisuodin tulevat jälkitoimituksena. Kaupanpäälle saatiin MyCafe keitin, kalusteille kun tuli hintaa yli 700. Iltapäivällä haettiin uuteen mökkiin myös mattoja Turvalasta, vein tarvikkeet saman tien veneeseen Keittiön kaapisto saareen [7 pvää] [To 12.6] Tuotiin keittiön kaapisto saareen, onneksi olivat osina. Kylki on vielä niin kipeä, että joutuu kantelemaan vain vähän kerrallaan. Kylläpä mökin ulkonäkö muuttui paljon, kun sai matot lattialle. Iltapäivällä ruuan jälkeen aloitin kaapistojen kasauksen, oli aika simppeli homma. Valmistelin jo myös huomista kaapiston asennusta. Illalla laittelin vielä valaisimet seinälle. Kaapistot kasattuna matot lattialla muuttaa mökin ulkonäköä. Valaisimet seinällä.... myös keittiössä. [Pe 13.6] Pyhtää/Kiviniemi/Lammaslahti 1:307 Sivu 11/22\n12 Aamusta asensin tuuletusikkunoihin helat ja myöhemmin varmistin, että jenkkikaapin mitta on alle 50 cm, sen jälkeen asensimme keittiökaapistot seinälle. Päivällä huomasimme, että liesituuletin oli 60 cm kun liesi vastaavasti 50 cm, eikä sovi siihen, mihin olimme sen ajatelleet. Taas soitto Giganttiin, pitää ensiviikolla käydä vaihtamassa, saadaan samalla hinnalla. Samalla tilasimme mikrokaapin keittiöpisteestä, hinta 88,60. Kaapistot seinällä.. ja toisesta kulmasta. Iltapäivää Tuija lakkasi ikkunoita ja minä siirtelin kiviä terassin tietä. Sain siirretyksi ison kiven terassinjuuresta melkein rantaan asti n.15 m. Lähes kaikki kivet ovat nyt poistettu, kanto on vielä kaskena keskellä terassia. Illalla saunan jälkeen käsittelin laiturin Valtti Colorilla 5076, puutarharuisku oli jämähtänyt, eikä toiminut. [La 14.6] Aamusta laitoin ristikot ikkunoihin ja Tuija käsitteli ikkunoiden ristikot, myös sisältä. Melkein kaikki ulkoikkunat käsiteltiin paitsi isot ikkunat terassilla. Minä jatkoin sähköjen tekemistä, sainkin ulkovalot asennetuksi terassille ja ulkopistorasian kytketyksi, sisällä laitoin liesituulettimen pistorasian. Lopuksi ennen saunaan lähtöä kiristelin kierretangot, olivat kaikki aivan löysiä, olisiko tuvan lämmitys aikaansaanut. [Su 15.6] Veneen saaritelakka ei toiminut, vaikka vinssin lankku oli 2*4, se petti painon alla, joten purin pois. Vinssi täytyisi olla pultattuna kiveen. Satoi niin, että laittelin listoja koko päivän. [Ma 16.6] Aamua soiteltiin Petelle ja sovittiin, että haen Peten ja Mellun n. keskipäivällä, jolloin tuotiin jenkkikaappi ja liesi. Asensin lieden ja vaihdoin jääkaapin toisen kätiseksi. Eipä sitä paljon saa aikaiseksi kun joutuu ajelemaan saaren ja Kotkan väliä, mutta kiva, kun lapset käyvät. [Ti 17.6] Aamusta lähdin ostamaan kevytbetonia, 16 säkkiä. Soitin Makolle, joka tuli venerantaan auttamaan säkkien kantamisessa, saaressa sain selvitä yksin. Iltapäivällä kaivelin pari pilarinpaikkaa ja suunnittelin samalla terassin toteutusta ja päädyin siihen että kaikki pilarit oli tehtävä kerralla, joten kivien siirtely jatkui. [Ke 18.6] Pakattiin tavarat kasaan ja ajelimme kotiin. Päivällä kävin vaihtamassa Gigantissa liesituulettimen ja varaamassa laatat kaapiston väliin, olivatkin paljon suuremmat kuin muistin. Laatat saadaan ensi viikolla. Kaapistot saadaan vasta huomenna Hankintoja Aamusta kävimme ostamassa verhotankoja 6 kpl ja illalla vielä yhden K- Raudasta. Otin mukaan varastosta lisäksi maalaustarvikkeita sekä verhotangot mitä sieltä löysin. Tilasin myös kaatoaltaan, se saadaan ensiviikolla. Illalla kävin vielä Matto-Kotkassa ostamassa mökin kyllästeen sekä palomuurin maalit sekä makuuhuoneen puolelle että takan taustaan Juhannuksen viettoon vieraiden kanssa [3 pvää] [Pe 20.6] Mukaan Lammassaareen lähtivät Arto ja Liisa sekä Mako ja Sanna juhannuksen viettoon. Tuotiin tarvikkeita koko venelastillinen. Iltapäivällä teimme Arton kanssa juhannuskokon rantaan kiven viereen. Siirreltiin Arton kanssa puita varastoon, mutta sade keskeytti sen homman. Oli sen verran taukoa sateessa, että ehdittiin siirrellä kaikki kivet pois terassin alueelta. Samalla kaiveltiin sokkelin anturoille jo paikat. [La 21.6] Aamulla kaiveltiin lisää monttuja ja tarkistettiin niiden sijainnit. Iltapäivällä aloitimme Arton kanssa valuhommat, anturat saatiin valettua, saa nähdä onko ne oikeissa paikoissa. Valun jälkeen kävimme saaren toisella puolella kävelemässä ja illalla poltettiin eilen polttamatta jäänyt kokko. Pyhtää/Kiviniemi/Lammaslahti 1:307 Sivu 12/22\n13 Eihän Lammassaari ole mitään ilman lammasta. Juhannuskokko roihuaa vasta lauantaina. [Su 22.6] Aamulla katsottiin, ovatko korot kohdallaan laserosoittimella, pääosin olivat, joudutaan vähän katkomaan ylimmäisiä harkkoja. Muurattiin pilarit Arton toimiessa hanslankarina eli betonimyllärinä. Portaiden yläpäähän Arto ehdotti pistettäväksi kantopalkin eikä jätetty kaikkea painoa pelkästään kulmarautojen varaan. Asensimme keittiön kaapistoon ovet, oli muuten parin minuutin työ. Näinköhän mikrokaapissa on jo ovi mukana. Iltapäivällä käynnillä mökissä havaitsin, että seinässä on selvä reikä ulkoilmaan seinän ja kattovasan välissä. Pilarit lähes valmiit. Kaappien ovet paikoillaan. Tultiin illalla kotiin, kun Arton ja Liisan piti lähteä töihin Laattojen haku Aamusta kävin Starkissa hakemassa ikkunatulppia ja myöhemmin päivällä kävimme ostamassa mustan lampaan Kotiideasta sekä Karhulan Kaakelista taustakaakelit, saneerauslaastia ja saumausainetta. Sotkasta kävimme tilaamassa mökin sängyt sekä Petelle kotiin leveän sängyn. Hain mikrokaapin Keittiöpisteestä, ovi tulee jälkitoimituksena viikolla Saareen työn touhussa, Tuijan viimeinen lomaviikko [6 pvää] [Ti 24.6] Pete, Tepa ja Eki lähtivät mukaan saareen tutkimaan auringon-ottopaikan tilannetta. Valmislaatan kooksi valittiin 80 * 80 cm ja laattoja toiseen suuntaan 6 kpl ja toiseen 5 kpl. Tepa toi mukanaan naulakon uuteen mökkiin. Pistettiin Ekin kanssa mikrokaappi kasaan ja samalla paikalleen, vetimille porattiin reiät ja kiinnitettiin kalusteisiin. Liesituuletin asennettiin myös. Vieraiden ollessa ei voinut jatkaa raskaiden töiden tekoa, ei ollut sovittu. Illalla vein Petrin ja vieraat takaisin rantaan. [Ke 25.6] Aamulla jatkoin pilareiden valmistusta, sain kaikki pilarit oikeisiin korkoihin. Iltapäivällä vesipumpun huoltoa, ei lähtenyt säällisesti irti vaan naapurien poikien kanssa vähän väkivaltaa käyttäen saatiin pumppu auki, pohjaventtiili on auki ja nivelet kuluneet, uuden osto tiedossa. Illalla kävin eristämässä kolot, jotka löysin uuden mökin katonrajasta vahingossa. Kaikissa seinän alimmaisissa koloissa, hirren ja kattovasan välissä ei ollut villaa vaan päivä paistoi läpi, yhteensä 8 koloa. Täytyy jossain vaiheessa tutkia pitääkö sama kolo tukkia myös ulkopuolelta. [To 26.6] Aamulla purin kanaportaat. Rakensin terassin rungon, lähtökohtana oli saada portaat siihen jamaan, että pystyy kulkemaan mökkiin. Runkopalkit loppuvat kesken ja enkä voi aloittaa terassin tekoa ennen kuin kaikki palkit on paikoillaan. Huomenna täytyy käydä hakemassa lisää puutavaraa sekä ruuveja, loppuvat todennäköisesti kesken. Pyhtää/Kiviniemi/Lammaslahti 1:307 Sivu 13/22\n14 Terassilta kuvattuna vasen puoli.. ja oikea puoli. Rungon asentamisen jälkeen linjasin korot, olivat riittävän lähellä, joten voin kiinnittää ne pilareihin. Sen jälkeen pystyin asentamaan portaiden rungon ja sain jopa kaksi porrasta ruuvattua kasaan sekä kaiteiden tolpat paikoilleen. [Pe 27.6] Aamulla lähdin hakemaan lisää puutavaraa. Soitin Petelle, joka tuli auttamaan. 2*4 vihreää lankkua 10 kpl, 5 vihreää lautaa 7 kpl ja 2*5 vihreää lankkua 2 kpl. Kaiteiden hirsitolppien kiinnitystä varten hankin kierretankoja, aluslevyjä ja muttereita. Tuija oli sillä aikaa käsitellyt hirret, joista olisi tarkoitus tehdä kaiteet terassiin. Saaressa purin kuorman, lankut pois veneestä. Iltapäivällä jatkoin runkopalkkien tekoa, samalla sain portaat valmiiksi. Kävi ilmi että ruuvit eivät sittenkään riitä. 200 kpl meni pelkkiin portaisiin ja terassin lautoihin n. 10 lautaa yhdellä rasialla. Portaat ja palkit valmiina. Tulevat kaiteet käsiteltynä. [La 28.6] Aamulla määritin terassin paikan suhteessa mökin ulkoseinään, merkitsin myös viisi etäisyysmerkintää, jotta voisin olla varma, että laudat tulevat suoraan, eivätkä lähde menemään vinoon. Ruuveja menee tosi paljon, täytyy taas ostaa lisää, todennäköisesti laudat kuitenkin riittävät. Rakensin alaportaiden rungot terassille, siihen täytyy käydä ostamassa 5 potkulautaa (4 kpl). Illalla vedin sähkökaapelit valoille terassin ulkonurkkiin. Löysin kateissa olleen reikäsahan, joten sain tehdyksi mikrokaappiin reiän sähköjohdolle. Uusi näkymä nyt portaat valmiina. Alaportaiden rungot valmiina, ei vielä paikallaan. Pyhtää/Kiviniemi/Lammaslahti 1:307 Sivu 14/22\n15 [Su 29.6] Aamusta valmistelin alaportaiden valumontut ja veivasin käsin betonit kyseisiin koloihin. Kun näytti siltä että sade alkaa siirryin sisälle maalaus töihin, palomuurin molemmat puolet pitää maalata. Suojasin takan paperilla maalausta varten. Maalasin takan taustan kahteen kertaan, makuuhuoneen puolen kertaalleen, maali loppui. Maalauksen lomassa siirtelin polttopuita puuvarastoon ja vanhan mökin seinustalle. Sekin homma täytyi keskeyttää, kun peippo alkoi pitää mekkalaa, on ilmeisesti pesä puupinossa. Alaportaat alapäät valettu Makuuhuoneen puoli maalattu Takan tausta myös maalattu. Tuijan loma loppumassa, joten on lähdettävä kotiin illan suussa, viikolla takaisin saareen Hankintoja Sotkan sängyt tulivat ja täyttävät koko olohuoneen. Hälytyskeskus ilmoitti sähkön olevan poikki tunnin verran. Heinäkuu Saareen työn touhussa, viimeinen lomaviikko alkoi [6 pvää] [Ti 1.7] Aamusta kävimme Makon kanssa viemässä sängyt ja Peten sohvan saareen, ruuan jälkeen lähdimme takaisin kotiin. Taas sain loukusta myyrän, oli jo kolmas. Pyhtää/Kiviniemi/Lammaslahti 1:307 Sivu 15/22\n16 Sängyt makuuhuoneessa Sohva tuvassa Illalla lähdin uudelleen saareen tällä kerralla pidemmäksi aikaa. Mukanani olivat pirttipöytäkalusteet sekä 5 lautaa 3 kpl alaportaisiin. Vanhaan mökkiin laitoin yhteen ikkunaan illalla ikkunatiivisteet. Vastaava mestari: Soittelin Sampsalle, joka oli Kaunissaaressa, lupasi tulla käymään myöhemmin loman aikana. [Ke 2.7] Aamusta aloitin alaportaiden tekemisen, sain tehdyksi alaportaat ja jatkoin terassin tekoa. Iltaan mennessä sain ison etuosan tehdyksi. [To 3.7] Aamusta jatkoin terassin tekoa portaiden sivuosien tekemisellä. Taas kävi niin kuin aina alussa mitoitettu lautamäärä ei ihan riitä jää vain n. 5-6 lautaa vaille, kuitenkin lautaa jää yli huomattava määrä, pieniä pätkiä. Hirsistä katkoin kaidetolpat oikean mittaisiksi, asettelin ne myös malliksi terassin reunaan. Kaiteeseen tulevan köyden esiin ottaminen, Valttasin sen samalla pohjusteella sekä kaidetolppien päät. Laitoin malliksi tolppiin köyden pätkän. Soitin IF vakuutukseen ja siirsin irtaimisto-vakuutuksen uuteen mökkiin, joten alivakuuttamista ei enää ole. Illalla poltin roskia, pahvilaatikoita ja muuta roinaa mökistä, vahingossa poltin samalla parven jäljelle jääneitä pieluslautojen kulmakappaleita sekä kaidepuita. Maalasin harmaaksi palomuurin kolmanteen kertaan. Siirryin myös uuteen mökkiin nukkumaan, uuteen sänkyyn. [Pe 4.7] Aamulla siistiessäni tuli mieleen, miltä mökki näyttäisi lopullisen Valttauksen jälkeen, 5054 kantarellin värisenä. Aloitin julkisivun käsittelyn, eipä se paljon muuttunut, väri vain syveni. Julkisivu tuli käsiteltyä ja siinä meni koko päivän, pensselihommana oli tosi hidasta. Illalla siivosin terassin ja sen jälkeen laitoin makuuhuoneen pimennysverhon ikkunaan. [La 5.7] Terassin tolppien kiinnityksellä jatkettiin hommia sekä valaisintolppien asennusta. Laitoin malliksi tolppiin köydet. Ulkoalueen siistimistä. [Su 6.7] Jatkoin mökin siivousta sekä sisältä että ulkoa. Laitoin verhotangot tupaan ja keittiöön. Terassi ja kaiteen valmiina....ja suoraan edestä. Sähkömittarin lukema 582 kwh Pyhtää/Kiviniemi/Lammaslahti 1:307 Sivu 16/22\n17 Hankintoja [Ma 7.7] Terassin pöytäkalusteiden kavennus on tehtävä ja lakattava. Kauppareissulla kävin ostamassa terassipöytää varten venelakkaa, lisää ikkunatiivistettä sekä Abloy lukkopesän uuden mökin lukkorunkoon, olipa kallis sarjoitettuna 110. Kyselin samalla mitä maksaa vanhan mökin lukon muutostyö, riippuu lukon tyypistä, [T1 8.7] Kävin hakemassa tilatun altaan sekä pohjaventtiilin mökin vesijohtoa varten Putki-Karhusta. Kysyin myös uuden pumpun hintaa ja kauhistuin kun myyjä sanoi sen maksavan n Kallioisen Jaana soitti Keittiöpisteestä, että mikrokaapin ovi oli nyt täällä, joten noudin senkin. Töistä otin lainaksi kuumaliima-pistoolin, putkipihdit ja hieman kalustejohtoa halogeenien asennukseen Hankintoja Markku Schild oli saanut teetettyä uimaportaiden kaiteet valmiiksi. Katsoin myös töistä valmiiksi sopivan kokoisen reikäsahan mukaan viemäriputken reikää varten Saareen viikonlopuksi [3 pvää] [Pe 18.7] Tuijan kanssa lähdettiin saareen heti, kun Tuija sai vaihdettua työvaatteet vapaa-ajan vaatteisiin. Ompelukonekin otettiin mukaan verhoja varten. Taas sain loukusta myyrän, oli jo neljäs. Saaren päästyämme otin heti ensimmäiseksi käsittelyyn uimaporraskaiteet sekä pumpun pohjaventtiilin, en tiedä auttoiko se asiaa vai ei. Samalla niitin heinät rannasta, tuli heti paremman näköinen piha. Asensin myös tuulihaan varaston oveen sekä uuden mökin mikrokaappiin puuttuneen oven ja siihen vetimen. Illalla etsimme saunatuvasta Tuijan kanssa aukkoa, mistä myyrät tulevat sisään ja löytyihän?? se aukko lieden takaa, ei muuta kuin umpeen lasivillalla ja toivotaan, että sieltä ne tulivat. [La 19.7] Aamusta tein pikkuveneelle uuden paikan rantaruohikkoon trailerille. Vene saa olla siellä trailerin päällä pohjatulppa auki, joten vesi tulee sateella pois, jos vesi nousee enemmän, traileri pitää veneen paikoillaan. Tuuli kävi oikeasta suunnasta rojun polttoa ajatellen, joten tein nuotion rantaan rojuista, poltin pari laatikkoa pahvia ja paperia, jotka olisi pitänyt tuoda mantereelle. Aamupäivällä tein valmiiksi terassin loppuun sekä porraskaiteet. Iltapäivällä linjasin alakaapit ja lieden, jonka mukaisesti tulen tekemään laatoituksen ja kiinnitin kaapin jo seinään. Tein reiän kaapin alaosaan viemäriputkea varten sekä kaapin pöytälevyyn aukon allasta varten, asensin altaan ja viemärin ja huomasin, ettei putki riitä vaan siihen on saatava pidempi putki tilalle. [Su 20.7] Aamusta tein loppuun viemärin sekä saostuskuopan ja sähköhommat valmiiksi tuvasta sekä ulkoalueelta, ainoastaan kaapiston alle tulevat pistorasiat ja valaisimet ovat vielä laittamatta. Kierretangot kävin myös kiristämässä kiintoavaimella, välipätkän tangot, jotka olivat pitkään kiristämättä pyörivät noin 2-3 mm, ennen kuin ne alkoivat kiristää. Asensin jalkalistat palomuurin makuuhuoneen puolelle. Samalla kun hääräsin siinä keittiön puolella, välillä liesi paikalla välillä poissa, katsoin keittiötasoa ja liettä, huomasin lieden olevan alempana kuin aiemmin tai sitten oli tapahtunut jokin virhe. Hetken pohdiskeltuani tulin siihen päätelmään, että lieden johto oli aiemmin ollut lieden alla ja nostanut sitä vähän ylöspäin, ei muuta kuin korjaamaan kaapistojen korko. Kaappi irti seinästä ja uudet kiinnitykset, kun korko ja linjaus oli taas oikein. Aukotin myös välihyllyn viemäriä varten. Lopuksi ennen poislähtöä, vaihdoin lukon uuden mökin oveen, ajattelin homman olevan helpon, hyvät ohjeet, vaan homma olikin vaikeampi kuin kuvittelin. Lukko ei aluksi suostunut yhteistyöhön, mutta sitten yhtäkkiä se alkoi toimia. Sähkömittarin lukema 595 kwh, kesällä on ollut päällä vain jääkaappi, ei muuta kulutusta Nuohooja Nuohooja Hannu Holopainen: Lähti juuri tänään lomalle, tulee takaisin töihin viikolla 33, jolloin otetaan yhteyttä nuohoukseen liittyen: Lammassaari ja Lillberg Tommin mökki ainakin nuohoamatta Päiväkäynnillä, keittiön laattojen laitossa [1 pvä] Lähdin aamulla saareen päiväkäynnille laittamaan keittiön laattoja. Käytin laattojen kiinnitykseen vanhaa saneerauslaastia. Siihen jäi vähän kokkareita, joten saas nähdä, miten vaikuttaa jatkossa laattojen kiinnittymiseen. Pyhtää/Kiviniemi/Lammaslahti 1:307 Sivu 17/22\n18 Vene uudessa paikassa, ei huolta tyhjennyksestä. Laatat asennettu. Elokuu Vastaava mestari: Kyselin Sampsalta, milloin voi saumata laattojen saumat. Seuraavana päivänä, kun laasti on kuivanut. Saumauksen teen vasta myöhemmin. Taas sain loukusta myyrän, oli jo viides Hankintoja Tuijan kanssa ostettiin Meripäivä- torilta kaappi WC:hen 25, missä voi säilyttää WC-paperia, saippuaa, käsienpesu astiaa etc Saareen viikonlopuksi lyhyelle käynnille [2 pvää] [Pe 1.8] Saareen päästiin lähtemään vasta kuuden ja seitsemän maissa, kun ukkonen oli ensin väistynyt. Purin veneen lastin ensimmäiseksi. Taas oli metsämyyrä loukussa, jo kuudes tänä kesänä. [La 2.8] Aamusta aloitin saumauksen tekemisen laattojen väliin. Saumauksen jälkeen polttelin taas pari laatikollista pahvia. Sain myös sähköt tupaan tehdyksi sekä vedin kaapelin saunatuvan alle kulkuvaloa varten WC:n ja tuvan välille. Siirsin loput puut varastoon ennen kuin lähdimme kotia kohden. Aamulla auton suunta kohti Mikkeliä. Sähkömittarin lukema 608 kwh Saareen viikonlopuksi [3 pvää] [Pe 8.8] Atte soitti ja kertoi sääsuojan olevan valmis. Iltapäivällä lähdettiin Tuijan kanssa saareen, olipa mennessä kovat aallot, jouduimme vähän luovimaan. Taas sain loukusta myyrän, oli jo seitsemäs. Asensin sääsuojan paikoilleen vanhan mökin seinustalle. [La 9.8] Porasin ulkolämpötila-anturille reiän hirsiseinään ja tiivistin sen Sikaflexillä. Laittelin listoja mökkiin, on se hidasta hommaa. Kaikki listat on pistetty paikoilleen lukuun ottamatta parven ja parven alustan listoituksia. [Su 10.8] Siivosin mökin kaikista työkaluista ja tarvikkeista, jotta mökki olisi muuttokunnossa, Tuijan mielestä pistorasia on väärällä puolella, joten yksi pistorasia on laitettava lisää, jos saan sen mahtumaan valon viereen. Laatikoston kahvat pistin myös paikoilleen. Tulomatkalla moottorista kuului ihme säksätystä. Portaat ja kaiteet kulkusuunnasta, mökki edestä ja keittiö. Pyhtää/Kiviniemi/Lammaslahti 1:307 Sivu 18/22\n19 Mökki sisältä. Sähkömittarin lukema 615 kwh Saareen loppuviikoksi naapureiden kyydissä [4 pvää] [To 21.8] Moottorista oli pakosarja puhki, joten joudun jatkossa turvautumaan mökkinaapureiden kyytiin ainakin tulevina viikonloppuina. Olin sairaslomalla ja lähdin naapurien kyydissä saareen sairastamaan, ajattelin tehdä listoitukset loppuun. Oma vene on nyt rikki. Saunassa oli varmaan ollut valo päällä koko poissaoloajan. Iltapäivällä yritin laitella listoja, ei voinut kuitenkaan kuin nauttia kuumaa Mehukatti- mehua ja katsella TV:stä olympialaisia, kun työteko alkoi yskittää. [Pe 22.8] Olo oli aamulla hieman parempi, joten yritin tehdä listoituksia uudelleen. Nuohooja Holopainen kävi perjantai-iltapäivällä, olipa puhelias kaveri, ei kuitenkaan nuohonnut uutta mökkiä koska hormi oli vasta pystytetty. [La 23.8] Sain tehdyksi listoitukset loppuun. Illalla TV:tä katsellessani laitoin vanhan mökin ikkunoihin uudet tiivisteet. [Su 24.8] Aamulla oli luvattu tuulta päiväksi, joten naapurit päättivät lähteä kotia kohden hyvissä ajoin ennen tuulen voimistumista. Ennen kotiin lähtöä kaadoimme yhden haavan venevajan vierestä, oli enää sentin kerroksella kiinni toisesta reunasta. Sähkömittarin lukema 646 kwh Saareen loppuviikoksi naapureiden kyydissä [3 pvää] [Pe 29.8] Saareen naapureiden veneellä klo 14:00. Taas sain loukusta myyrän, oli jo kahdeksas. Laitoin lämmitykset mökkeihin. Pilkoin kaadetun haavan ja tein polttopuita lopuista rungoista, samalla kannoin loput puut varastoon. Tommikin kävi rupattelemassa hetken. [La 30.8] Aamusta laitoin loput neljä listaa paikoilleen sekä tein sähkökeskuksen päälle kaapin. Laitoin viimeisen jalkalistan myös kiinni palomuuriin makuuhuoneen puolelle. Asensin terassin yläikkunaan ristikon ja laitoin tiivisteen sisäikkunaan sekä ulkooveen. Tein myös muovista verhot mökkiin. Illalla siirsin kaikki betonisäkit varastoon. [Su 31.8] Olisin ottanut perämoottorin pois veneen perästä, mutta en löytänyt avainta, on varmaan isossa veneessä. Siirsin kiviä terassin alle. Kivet siirretty terassin reunan alle. Mökki katsottuna rannasta. Pyhtää/Kiviniemi/Lammaslahti 1:307 Sivu 19/22\n20 Mökki ilta/yö-valaistuksessa. Ilta näkymä rantaan. Sähkömittarin lukema 692 kwh. Syyskuu Saareen viikonlopuksi naapureiden kyydissä [2 pvää] [La 13.9] Saareen lähdin naapureiden kyydillä, he hakivat klo 09:30 Päkin rannasta. Taas sain loukusta myyrän, oli jo yhdeksäs. Lämmitykset olin laittanut isoon mökkiin jo eilen illalla päälle, mökissä lämpöä 20 C. Sain naapureilta ämpärillisen silakoita, oli tullut aika paljon kahdesta verkosta, joten ensin kalojen kimppuun. Laitoin takkaan tulet ja asensin sähkökeskuksen kotelon oveen salvan. Vein saunamökistä pirttikalusteesta toisen penkin jo uuteen mökkiin, pöydänkin olisin vienyt, jos olisin saanut pöytälevyn irti. On varmaan kasattu paikallaan ja laitettu puutapit sekä liimaa väliin. Otin vesipumpun letkun ja imusuojan pois merestä, ei olekaan ruostumatonta, koska pohja on ihan syöpynyt. Iltapäivällä tyhjensin wc:n. Naapureiden avustuksella siirrettiin pikkuvene venekatokseen ja perämoottorin siirsin pikkuvarastoon. Otin myös laiturin tolpat, autonrenkaan ja uimaportaat pois sekä rannan penkit saunatuvan seinustalle. [Su 14.9] Sain naapureilta lisää silakoita, tällä kertaa tosin savustettuina. Aamulla siirtelin vanhasta mökistä pahvilaatikot uuteen mökkiin. Petivaatteet siirsin myös pikkuvaraston arkusta uuteen mökkiin. Terassin pirttikalusteen peittelin kevytpeitteellä. Laitoin ikkunoihin tiivisteet, ikkunoihin parvella ja sohvan takana en vielä ehtinyt laittaa. Mökki jäi nyt siihen kuntoon, ettei minun tarvitse enää pakosta tulla mökille ennen talvea. Tyhjensin tulisijat, poistin tuhkat sekä toin puita tulisijojen viereen valmiiksi, jos tulen talvella käymään niin on ainakin puut kuivia ja lähellä. Tyhjensin vesiasiat, saunasta myös kiukaan säiliön. Jätin kuitenkin talousvettä, mutta siirsin astian saunan puolelle, jos en enää pääse tänä syksynä ja astiat jäisivät saareen sellaisenaan. Talvella ne kuitenkin jäätyvät, niin eivät kastele lattioita haljetessaan. Samoin jätin vielä yhden sadevesitynnyrin paikalleen, niin on vielä saunavettä seuraavalla käynnillä. Sovittiin naapureiden kanssa, että jätän nauhahiomakoneen pikkuvaraston ylähyllylle, jos he tarvitsevat sitä voivat he käydä sen noutamassa, samoin iso vetotalja roikkuu naulassa varaston seinällä. Sähkömittarin lukema 748 kwh Mökkinaapurit toivat saaresta tarvikkeita Oma vene on jo nostettu ylös, kun kerran itse ei päässyt saareen, täytyi pyytää naapureita tuomaan ison veneen ressu ja veneen katolle teline sekä jatkojohto saaren varastosta, jotta pääsen tekemään kehikon ja peittelemään ison veneen. Lokakuu Soitto Jacksénille Ovat juuri tulleet saaresta, mökki on vielä pystyssä ja kaikki kunnossa. Eivät ole menossa saareen nyt viikonloppuna, mutta seuraavana voisi olla mahdollista päästä kyydissä. Minä hankin mökille kuivapalloja kosteuden poistoon sekä vanhaan mökkiin hiiribaarin. Uuteen mökkiin hankin lisäksi uuden pistorasian kahvinkeitintä varten. Kiven halkaisukiilamalli löytyy Lankilasta, kävin hakemassa sen Soitto Jacksénille Ovat menossa saareen nyt viikonloppuna, soitellaan huomenna lähdetäänkö pe vai la Soitto Jacksénille Ei lähdetä tänään, kun sataa ja myrskyää, soitellaan aamulla lähtöaika. Pyhtää/Kiviniemi/Lammaslahti 1:307 Sivu 20/22\n21 Marraskuu Vuoden viimeinen käynti saaressa naapureiden kyydissä [2 pvää] [La 1.11] Taas naapureiden kyydillä saareen, vesi oli tosi korkealla vieläkin ainakin 80 cm lauantai-iltapäivällä. Tullessamme saareen katsoin ensitöikseni, oliko loukussa mitään? Ei ollut eikä ollut loukkukaan paikallaan, löysin sen hetken päästä pöydän alta. Ihmeekseni löysin kaksi myyrää roska-asiasta, toinen oli kuollut jo aikoja sitten ja toinen vasta äskettäin. Tyhjensin ämpärin ja viritin loukun. Vesi on korkealla....on näköjään käynyt venekatoksen nurkalla. Viime kerralla laitoin veneen talviteloille.... roikkumaan ketjujen varassa Saunamökissä lämpötila oli vain alla 10 C, joten laitoin tulet petrolilämmittimiin sekä saunan kiukaan alle. Uudessa mökissä lämpö oli jo n. 20 C, mutta laitoin kuitenkin tulen takkaan, on jotenkin mukavampaa lämpöä. Kokeilin katsella TV:tä myös elektronisella antennilla vaan, eipä näkynyt kuin Ylen lähetykset, joten vein telkkarin takaisin saunamökkiin. Kuivatavarat nostelin pöydälle huomista kotiinlähtöä varten ja osan tavaroista veinkin ylämökkiin: kuten lakanat ja petivaatteet. Asettelin myös kuivapallot molempiin mökkeihin kosteutta keräämään. Naapurit veivät verkot ja kävivät samalla katsomassa, onko Tommi kotona, ei ollut. Kaikki oli näyttänyt siistiltä ja kunnossa olevalta. Tyhjentäessäni ruokatarvikkeita, jauhoastiat olivat paakkuisen näköisiä joten ajattelin viedä ne WC-kompostoriin, avatessani ovea tuuli nykäisi sen auki ja yläsarana meni rikki, myös alasarana oli vioittunut, joten nostin oven pois paikaltaan, täytynee huomenna naulata se kiinni. Mökki jo talvikunnossa ja WC:n ovi tipahti saranoilta. Pyhtää/Kiviniemi/Lammaslahti 1:307 Sivu 21/22\n22 [Su 2.11] Aamulla lämpötila oli pakkasen puolella muutama aste, terassi oli tosi liukas, ilma oli myös kovin usvainen. Keräsin moottorisahan ja pikku kulmahiomakoneen kotiin vientiä varten. Ilma oli aamulla tosi usvainen, toiselle rannalle ei nähnyt. Mökki valmiina talven tuloon. Naulasin WC:n oven kiinni. Tyhjensin pikkumökistä taas loukun ja vesiastiat sekä ulkotynnyrin, jonka siirsin puuvajan taakse, avasin hiiribaarin, saa nähdä mikä on vaikutus, onko yhtä tyhjän kanssa. Tyhjensin uuden mökin altaan vesilukon ja kaapit kylmää kärsivistä aineista, piparit ja kuivamuonan otin mukaan kotiin. Kiertäessäni mökkiä huomasin parvenikkunan olevan aivan huurteessa, joten en ole vielä muistanut laittaa sinne tiivistettä. Lähdettiin kotia kohden jo vähän ennen puolta päivää, käytiin katsomassa olisiko Tommi tullut yöllä, ei ollut. Sähkömittarin lukema 852 kwh Jacksénit saaressa käymässä Raksu soitti tänään, kun olivat lainaveneellä käymässä Lammassaaressa. Kaikki on kunnossa, meidän mökit ja puut pystyssä. Ottavat mukaan avoveneen kevättä varten sekä ottavat meidän varastosta oman nauhahiomakoneen mukaan ensi kevättä varten. Minun veneessä ja myös heidän veneessään on lasikuiturokkoa, joka pitää hioa auki, kuivattaa, täyttää kolot ja maalata. Kysyin löysivätkö he myös nauhat siihen koneeseen, pitäisi olla muovikassissa naulassa seinällä. Vesi on käynyt korkealla, kaislat ovat vielä rannassa paikallaan, maissa on jo kaislakasoja. Joulukuu Jacksénit saaressa käymässä Raksu soitteli, kun olivat omalla veneellä käymässä Lammassaaressa. Olivat aamulla katsoneet ilman olevan niin tyynen, että voivat lähteä avoveneellä saareen, lähtevät saman tien tulemaan takaisin, ei eväitä mukana. Kaikki on kunnossa, meidän mökit ja puut pystyssä. Kaislat ovat edelleen rannassa paikallaan, maissa jonkin verran kaislakasoja. Mökkikäynnit yhteensä 70 päivänä vuonna 2008 Pyhtää/Kiviniemi/Lammaslahti 1:307 Sivu 22/22\nMarkku Sandström Mökkipäiväkirja 2008 Sandström Markku & Tuija Pyhtää, Kiviniemi, Lammassaari, Lammaslahti 624 407 1-307 Korpela PH150 Hankintavuosi 2005 Paketin G15259 toimitus 2006 Kolmas rakennusvuosi\nG Korpela PH150 259 Sandström Markku & Tuija Pyhtää, Kiviniemi, Lammassaari, Lammaslahti 624 407 1-307 Mökkipäiväkirja 2010 SISÄLLYSLUETTELO: 2010... 3 Talvikausi, tammi-huhtikuu... 3 06.01.2010 Päiväkäynnillä\nKorpela PH150. Pyhtää, Kiviniemi, Lammassaari, Lammaslahti. Mökkipäiväkirja 2012 624 407 1-307. Markku Sandström 2012\nG Korpela PH150 259 Pyhtää, Kiviniemi, Lammassaari, Lammaslahti 624 407 1-307 Mökkipäiväkirja 2012 Markku Sandström 2012 Sisällys 2012... 3 Talvikausi,... 3 Tammi-huhtikuu... 3 28.1.2012 Päkin rannassa\nG Korpela PH150 259 Sandström Markku & Tuija Pyhtää, Kiviniemi, Lammassaari, Lammaslahti 624 407 1-307 Mökkipäiväkirja 2011 Markku Sandström 2011 SISÄLLYSLUETTELO: 2011... 3 Talvikausi, tammi-huhtikuu...


Sähköasentaja Imatralle | Oikotie Työpaikat\nLassila & Tikanojan kiinteistötekniikan toimialalla toimii Suomessa noin 350 tekniikan huippuammattilaista, joilla on vankka kokemus erilaisista kiinteistötekniikan ylläpito-, huolto- sekä asennustehtävistä. Meillä tehdään kestävää työtä ja toteutetaan kiertotaloutta käytännössä. Etsimme nyt ammattilaistiimiimme Imatralle\nvakituiseen ja kokoaikaiseen työsuhteiseen. Kohteena on tehdaskiinteistöt. Toimit osana yli 20 henkilön Kiinteistötekniikan ja Turvatekniikan kunnossapitotiimiä. Työtehtäviisi kuuluu teollisuuskiinteistöjen sähkölaitteiden huolto ja kunnossapito sekä sähkötekniikan saneerauksista huolehtiminen. Liityt osaksi sähköosastoa, jossa sinulla on kaverina muita mukavia sähkö- ja automaatioasentajia sekä työnjohtaja.\nEtsimme kokenutta asentajaa, kuka pystyy itsenäiseen työhön ja töiden itsenäiseen organisointiin. Odotamme sinulta sähköalan koulutusta. Kokemus sähkö- ja automaatiotekniikan kunnossapitotöistä on eduksi. Hallitset myös tietotekniikan perusteet ja tunnet kiinteistötekniikkaan liittyvät prosessit.\nKiinnostuitko? Odotamme innolla hakemustasi. Käymme läpi hakemuksia hakuaikana ja tehtävä täytetään heti sopivan henkilön löydyttyä. Jos jokin asia jäi vielä askarruttamaan, saat lisätietoja tehtävästä palvelupäällikkö Niko Nevalaiselta, p. 050-4067629.


19.2.2019 | Teksti: Miia Esa | Kuvat: Shutterstock\nArvonlisävero eli alv tulee uudelle yrittäjälle vastaan jo yritystä perustettaessa. Alv-velvollisten rekisteriin ilmoittautumisesta kysytään heti yrityksen perustamisilmoituksessa.\nArvonlisävero on kulutusvero, jonka myyjä lisää tuotteiden tai palvelujen myyntihintaan. Vero on välillinen eli sen maksaa aina ostaja. Yritys tilittää arvonlisäveron eteenpäin verottajalle.\nUuden yrittäjän kannattaa olla erityisen tarkka sen suhteen, onko ylipäänsä arvonlisäverovelvollinen ja mikä oma alv-kanta on, neuvoo Taloushallinnon asiantuntijaorganisaatio Oy Tuokko Ltd:n veroasiantuntija Leena Juusela.\nArvonlisäverorekisteriin pitää ilmoittautua, jos tilikauden liikevaihto ylittää 15 000 euroa. 15 000 euron rajaa sovelletaan vuonna 2021 alkaviin tilikausiin.\nVuonna 2020 kyseinen raja oli vielä 10 000 euroa. Jos yrityksen tilikausi on alkanut ennen vuotta 2021, liikevaihdon raja on 10 000 euroa.\nLiikevaihto tarkoittaa yhteenlaskettua myyntiä ilman arvonlisäveron osuutta.\nPienimuotoisessa ja sivutoimisessa liiketoiminnassa alv-raja ei välttämättä tule täyteen. Alv-rekisteriin kuulumaton yritys ei sisällytä arvonlisäveron osuutta myymiensä tuotteiden ja palveluiden hintaan.\nLiikevaihdon suuruus on syytä arvioida heti mahdollisimman realistisesti. Jos 15 000 euron raja ylittyykin vuoden aikana, veron joutuu maksamaan takautuvasti koko tilikauden myynnistä.\nAlv-rekisteriin voi hakeutua myös vapaaehtoisesti. Leena Juuselan mielestä se kannattaa, jos omat asiakkaat ovat arvonlisäverollisia yrityksiä. Silloin saa hyödynnettyä alv-vähennykset omista hankinnoista. Lue niistä tarkemmin alempana.\nLaissa on määritelty erikseen toimintaa, jonka myynti on arvonlisäverotonta. Sitä ovat muun muassa terveyden- ja sairaanhoitopalvelut ja sosiaalihuolto. Mikäli yritys myy vain näitä palveluja, se ei voi hakeutua arvonlisäverovelvolliseksi edes vapaaehtoisesti.\nArvonlisävero koskee myös sellaisia yrityksiä, jotka ostavat tavaraa EU:n ulkopuolelta tai tekevät tavara- tai palveluostoja toisesta EU-maasta.\nPaljonko arvonlisäveroa maksetaan?\nArvonlisäprosentti riippuu siitä, mitä yritys tai yrittäjä myy.\nLiikuntapalvelujen osalta kannattaa tarkistaa kuitenkin Verohallinnon ohje liikuntapalvelujen arvonlisäverokannoista. Alennettua 10 prosentin verokantaa sovelletaan vain palveluihin, joilla annetaan mahdollisuus liikunnan harjoittamiseen. Esimerkiksi liikunta- ja urheilulajien opettamiseen sovelletaan yleistä 24 prosentin verokantaa.\nKun myyjän oma toiminta kuuluu nollaverokantaan, se voi vähentää siihen verokantaan kuuluvien hyödykkeiden valmistukseen tai hankintaan liittyvien kustannusten sisältämät arvonlisäverot. Myyjän oma myynti ei kuitenkaan ole arvonlisäverollista. Sama koskee tavara- ja palvelumyyntiä toisiin EU-maihin.\nYrityksellä voi olla sekä arvonlisäverollista että -verotonta toimintaa. Esimerkiksi hierontayrityksen tarjoama urheiluhieronta lasketaan terveyspalveluksi eli se on vapautettu alv:sta silloin, kun kysymyksessä on koulutettu hieroja. Jos yrityksellä on myös tuotemyyntiä, sen verokanta on 24 prosenttia.\nArvonlisävero lasketaan myydyn tavaran tai palvelun verottomasta hinnasta. Siihen sisältyvät kaikki ostajalta veloitettavat hinnanlisät, kuten laskutuslisät, postituskulut ja kilometrikorvaukset.\nEsimerkki: Yrittäjä myy verkkokauppansa kautta asiakkaalle housut ja paidan. Niiden veroton hinta on 100 euroa. Lisäksi myyjä veloittaa asiakkaalta viiden euron postituskulut. Veron peruste on tällöin 105 euroa, ja myyntiin sovelletaan yleistä 24 %:n verokantaa.\nTyypillinen laskuvirhe tapahtuu, kun arvonlisäveron määrä lasketaan myyntihinnasta. Jos halutaan saada selville arvonlisäveron osuus kokonaissummasta, laskukaava on:\nMillaisia vähennyksiä arvonlisäverosta voi tehdä?\nAlv-rekisteriin kuuluva yritys voi vähentää arvonlisäveron ostamansa palvelun tai tavaran hinnasta. Vähennyksen voi tehdä vain, jos hankinta on tehty arvonlisäverovelvollista liiketoimintaa varten. Ostosta pitää olla myyjän antama lasku tai tosite, josta käy selville hinnan sisältämä vero.\nArvonlisäveroa ei voi vähentää ostoista, jotka on tehty yrittäjän tai henkilökunnan omaan yksityiskäyttöön. Vähennystä ei voi myöskään tehdä esimerkiksi näistä:\nasuntona tai vapaa-ajan viettopaikkana käytettävä kiinteistö ja siihen liittyvät kulut\nedustustarkoitukseen hankitut tavarat tai palvelut\nhenkilöautot, moottoripyörät ja eräät muut kuljetusvälineet. Rajoitus ei kuitenkaan koske henkilöautoja, joka on hankittu vain yrityksen ajoihin.\nJuusela kehottaa olemaan erityisen tarkka edustuskulujen kanssa. Verohallinnon mukaan vähennyskelvottomia edustuskuluja ja vähennyskelpoisia markkinointikuluja syntyy hyvin samankaltaisissa tilaisuuksissa.\nYrityksellä saattaa myös olla kuluja, joista osa on arvonlisäveron piirissä ja osa ei. Näin voi olla esimerkiksi hierontayrityksellä, jolla on myös tuotemyyntiä. Kulut täytyy silloin jakaa.\n– Yleensä on helpointa jakaa ne suhteessa kunkin toiminnan liikevaihtoon. Jos eri toimintoja harjoitetaan erillisissä tiloissa, voidaan ainakin toimitilakulujen osalta käyttää jakoperusteena pinta-alaa, Juusela ohjeistaa.\nMiten arvonlisävero tilitetään?\nArvonlisävero ilmoitetaan ja tilitetään Verohallinnolle aina verokuukautta toiseksi seuraavan kuun 12. päivään mennessä. Esimerkiksi helmikuun arvonlisäverot maksetaan siis vasta huhtikuussa.\nVero maksetaan kuukausittain. Jos liiketoiminta on kuitenkin pientä, yritys voi halutessaan hakeutua pidemmän verokauden piiriin:\nEnintään 30 000 euron liikevaihdolla arvonlisäverot voi ilmoittaa ja maksaa neljännesvuosittain tai vain kerran vuodessa.\nEnintään 100 000 euron liikevaihdolla verot voi maksaa neljännesvuosittain.\nMilloin arvonlisäveron alarajahuojennukseen voi saada?\nKun liiketoiminta on pientä. Alarajahuojennuksen voivat saada alv-rekisteriin kuuluvat yrittäjät ja yritykset, joiden tilikauden liikevaihto on alle 30 000 euroa.\nJos alv-rekisterissä olevan yrityksen liikevaihto on alle 15 000 euroa (vs. 10 000 euroa vuonna 2020), huojennuksen määrä on maksettavan veron määrä. Arvonlisäveroa ei siis tarvitse maksaa, kunhan ilmoittaa alarajahuojennuksen verottajalle. Alarajahuojennus on kuitenkin verotettavaa tuloa tuloverotuksessa.\n– Näitä tulee aika usein eteen, ettei alarajahuojennusta ole ymmärretty hakea. Se kannattaa muistaa pienessä toiminnassa, Juusela vinkkaa.\nArvonlisävero kansainvälisessä kaupassa\nKansainvälistä kauppaa tekevien yritysten on syytä selvittää arvonlisäverotukseen liittyvät kysymykset tarkkaan – on sitten ostoja tai myyntiä.\nLeena Juuselan mukaan pääperiaate on, että kulutusmaa verottaa. Poikkeuksia kuitenkin riittää. Arvonlisäverotukseen vaikuttavat muun muassa seuraavat lähtökohdat:\nmyykö yritys tavaroita vai palveluja\nkäykö se kauppaa EU:n sisällä vai sen ulkopuolelle\nmissä maassa kauppaa tehdään\novatko asiakkaat kuluttajia vai toisia yrityksiä.\nApua voi kysyä verotuksen ammattilaisilta ja Verohallinnosta.\nHarrastelua vai liiketoimintaa? Huomioi 10 000 euron raja\nPienimuotoista liiketoimintaa voi harjoittaa ilman omaa yritystä. Harrastus teki kakkujen ja keppihevosten tekijöistä yrittäjiä.\nArvonlisävero Toiminimestä osakeyhtiöksi\nYrittäjä, seuraa näitä tulevia veromuutoksia\nSuurimpia muutoksia ovat yrittäjävähennys ja maksuperusteinen arvonlisävero.